CELEX: 32015D0655
Language: et
Date: 2015-04-23 00:00:00
Title: Komisjoni rakendusotsus (EL) 2015/655, 23. aprill 2015, sääskede tõrjeks turule lastud polüdimetüülsiloksaanipõhise aine kohta vastavalt Euroopa Parlamendi ja nõukogu määruse (EL) nr 528/2012 artikli 3 lõikele 3 (EMPs kohaldatav tekst)

25.4.2015   
            
            
               ET
            
            
               Euroopa Liidu Teataja
            
            
               L 107/75
            
         KOMISJONI RAKENDUSOTSUS (EL) 2015/655,
   23. aprill 2015,
   sääskede tõrjeks turule lastud polüdimetüülsiloksaanipõhise aine kohta vastavalt Euroopa Parlamendi ja nõukogu määruse (EL) nr 528/2012 artikli 3 lõikele 3
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 3 lõiget 3,
   ning arvestades järgmist:
   
               (1)
            
            
               16. mail 2014 taotles Belgia vastavalt määruse (EL) nr 528/2012 artikli 3 lõikele 3 komisjonilt otsust selle kohta, kas sääskede tõrjeks ettenähtud polüdimetüülsiloksaanipõhine aine on kõnealuse määruse artikli 3 lõike 1 punkti a tähenduses biotsiid.
            
         
               (2)
            
            
               Vastavalt toote turule lasknud ettevõtte esitatud teabele moodustab polüdimetüülsiloksaanipõhine aine veekogu pinnale õhukese silikoonkile. Silikoonkile väike pindpinevus ei lase sääsevastsetel hingata ja emastel sääskedel veepinnale muneda, uputades paljud neist.
            
         
               (3)
            
            
               Polüdimetüülsiloksaanipõhine aine on seega sääskede paljunemisele füüsiline takistus.
            
         
               (4)
            
            
               Vastavalt määruse (EL) nr 528/2012 artikli 3 lõike 1 punktile a on biotsiidid ainult sellised tooted, mis on ettenähtud kahjulike organismide hävitamiseks, tõrjumiseks, kahjutuks muutmiseks, nende toime ärahoidmiseks või muul viisil nende vastu võitlemiseks mis tahes muude vahenditega peale puhtfüüsikaliste või -mehhaaniliste toimingute.
            
         
               (5)
            
            
               Käesoleva otsusega ettenähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Sääskede tõrjeks ettenähtud polüdimetüülsiloksaanipõhine aine, mis moodustab veekogudele väiksema pindpinevusega silikoonkile, ja mis on sellel eesmärgil turule lastud, ei ole määruse (EL) nr 528/2012 artikli 3 lõike 1 punkti a tähenduses biotsiid.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 23. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.